cyanic-selkie/wikianc huggingface dataset:
Louis Keppel Hamilton
Da Tyskland invaderte Norge var han kommandør og sjef på HMS «Aurora», som ble satt inn under slaget om Narvik. I statsråd 21. august 1942 ble Hamilton tildelt det norske Krigskorset «for tapperhet og fremragende ledelse av sine fartøyer som eldste britiske sjøoffiser i Ofot-avsnittet i april og mai 1940.» For samme innsats hadde han allerede fått en barre til sin Distinguished Service Order. Hamilton deltok i operasjon ANKLET mot Lofoten i desember 1941.
Hamilton ble kontreadmiral i 1941 og viseadmiral i 1943. Fra 1943 til 1945 var han flaggoffiser på Malta. I 1944 ble han utnevnt til kommandørridder av Order of the Bath. Han ble dermed adlet og fikk rett til å føre tiltaleformen sir foran sitt navn.
Etter krigen var han fra 1945 til 1948 sjef for Australias sjøforsvar. Han ble admiral i 1947.
Buksevann
Buksevann er en form for mobbing hvor offeret får tømt vann i buksene. Ved siden av ubehaget tilkommer ydmykelsen ved at det kan se ut som at offeret har tisset i buksene. Å gi noen buksevann kan også brukes i overført betydning for nettopp å ydmyke noen. Buksevann kan i gitte sammenhenger regnes som en humoristisk gest, da gjerne i sosiale tilstelninger som utdrikningslag.
Utførelsen har ingen bestemt form, men en fellesnevner er at vann tømmes i buksa. Enten holdes vedkommende fast, eller så skjer det overraskende.
Buksevann skal ha vært brukt som uoffisiell avstraffelse innen speiderbevegelsen, den tid speideruniformen var med korte bukser.
Mannen med den nakne pistol
Filmen ble godt mottatt av filmkritikerne og en stor publikumssuksess. Den har fått to oppfølgere: Mannen med den nakne pistol 2 1/2 (1991) og Mannen med den nakne pistol 33 1/3 (1994). Filmene tar utgangspunkt i en karakter som Leslie Nilelsen spilte i den kortlivede komiserien Police Squad! (1982).
Handling
Politietterforsker Frank Derbin i Los Angeles-politiet får i oppdrag å sørge for at det britiske dronningens besøk i Los Angeles går etter planen. Sammen med Vincentz Ludvig skal han utarbeide sikkerhetstiltak. Utilsiktet klarer Derbin å skape kaos og full skandale når Dronningen kommer til L.A. Etter at ting har roet seg ned finner han ut at det eksisterer et komplott mot Dronningen og at noen planlegger et attentat. Derbin er fast bestemt på å avsløre og stanse attentatet, men samtidig må han sloss mot det kaos som han selv til stadighet skaper rundt seg.
Popularitet og økonomi
Mannen med den nakne pistol ble en stor publikumssuksess, spesielt i USA hvor den innbrakte over $78 millioner og ble den niende mest innbringende filmen i 1988.
Produksjonskostnadene var på $12 millioner.
Anmelderne
Den fikk god mottakelse av filmkritikerne, noen som gjenspeiles i at den har oppnådd så mye som 87 % på Rotten Tomatoes. Den amerikanske filmkritikeren Roger Ebert gav den 3,5 av 4 stjerner, mens Leonard Maltin har gitt den 3 av 4 stjerner i sin Movie Guide.
Også de norske anmelderne gav den god mottakelse.
Priser
Nielsen ble nominert i klassen "morsomste mannlige hovedrolle i film" ved American Comedy Awards.
Fetetirsdag
Fetetirsdag (feitetirsdag eller feittirsdag, også kalt grautatirsdag og hvitetirsdag) er dagen før fastetiden begynner. Fetetirsdag er tirsdagen etter fastelavnssøndag og blåmandag og dagen før askeonsdag. Datoen for fetetirsdag varierer mellom 3. februar og 9. mars ut fra når påsken faller.
Norske tradisjoner
Siste dag før fasten skulle det tradisjonelt fylles opp med kraftig kost. Det er fortsatt mange steder i Norge, spesielt i Trøndelag og Nord-Norge, tradisjon for å spise saltkjøtt og kålrotstappe på fetetirsdag. En annen tradisjon er å spise rømmegrøt, melkemat, egg og melmat, som fastelavnsboller, som en overgang til de magre fastedagene. Betegnelsen hvitetirsdag skal ha sammenheng med denne tradisjonen.
Fetetirsdagen er en folkelig fest som ikke har noen plass i liturgiske kalendrer eller kirkeårsliturgier. Den er heller ikke del av fastetiden. Men dagen har antitesisk tilknytning til fastetiden ved sitt iboende budskap om den tilskyndende faste.
Fetetirsdag faller på i 2023, og på  i.
Regionale varianter
I mange land er fetetirsdagen kjent som mardi gras (fra fransk) og er den siste dagen i karnevalet. Blant de mest kjente mardi gras-feiringene er New Orleans Mardi Gras og karneval i Brasil.
Wuhan-Guangzhou høyhastighetstog
Wuhan-Guangzhou høyhastighetstog, også kjent som Wuguang passasjertog (kinesisk: 武广客运专线, pinyin: Wǔguǎng Kèyùn Zhuānxiàn), er en 968 km lang høyhastighetstog linje mellom Wuhan (i provinsen Hubei) og Guangzhou (i Guangdong) i Folkerepublikken Kina.
Toglinjen er del av den fremtidige 2200 km lange Beijing-Hongkong høyhastighetsjernbane. Sektoren Beijing-Wuhan ble ferdigstilt i desember 2012.
Baskerland rundt 2007
Baskerland rundt 2007 var den 47. utgaven av Baskerland rundt. Rittet gikk over seks etapper fra 9. til 14. april 2007.
Juan José Cobo vant sammenlagt foran Ángel Vicioso og Samuel Sánchez.
1. etappe: Urretxu–Urretxu, 139 km
09-04-2007
2. etappe: Urretxu–Karrantza, 191 km
10-04-2007
3 etappe: Karrantza–Vitoria-Gasteiz, 167 km
11-04-2007
4. etappe: Vitoria-Gasteiz–Lekunberri, 176 km
12-04-2007
5. etappe: Lekunberri–Oiartzun, 169 km
13-04-2007
6. etappe: Oiartzun-Oiartzun, 14.3 km (Tempo)
14-04-2007
Saga (sanger)
Saga også kjent som Midgård, fullt navn Lina Saga Carolina Erikson (født 1975) er en svensk nasjonalistisk låtskriver som synger nasjonalistisk musikk, hovedsakelig på engelsk. Hun har tidligere vært sanger i Symphony of Sorrow.
Blant hennes låter kan nevnes «One Nation Arise», «Drömmarnas Stig» og «Valkyrian».
Diskografi
Album
Samlingsalbum
Gråsteinsnosi
Gråsteinsnosi er et fjell i Bykle kommune i Agder og Tokke i Telemark. Det har en høyde på 1 468 meter over havet og er det tredje høyeste fjellet i Agder av fjellene med primærfaktor på minst 50 meter.
Paal Frisvold (statsviter)
Paal Johan Frisvold (født 5. mai 1962 i Oslo) er en norsk organisasjonsmann bosatt i Brussel siden 1997.
Frisvold var leder av Europabevegelsen i Norge 2009–2013. Frisvold arbeidet for miljøstiftelsen Bellona i Brussel 2005–2013, og var arbeidende styreleder i Bellona Europa.
I 2002 begynte Frisvold i miljøstiftelsen Bellona hvor han bygget opp Bellonas europakontor og aktive deltakelse i EUs energi- og klimapolitikk på fulltid 2005-2013. 2005-2012 etablerte og drev Frisvold EUs teknologiplattform for CO2-fangst og lagring, ZEP, hvor han blant annet ledet ekspertgrupper for rammevilkår for Karbonfangst og -lagring og deltok i den daglige styringsgruppen.
I 2001 grunnla han konsulentselskapet Brusselkontoret AS som drev med lobbying for norske bedrifter og organisasjoner mot EU-institusjoner som Europaparlamentet og Europakommisjonen. Medarbeiderne ved kontoret hadde bakgrunn fra blant annet statsvitenskap, økonomi, EU-studier og journalistikk.
Han har tidligere arbeidet for OECD-sekretariatet i Paris, Norges Rederiforbund, Utenriksdepartementet og på Innovasjon Norges kontor ved ambassaden i Beijing. Frisvold har fire års erfaring fra EFTA-sekretariatet, hvor han blant annet jobbet på generalsekretærens kontor som sekretær for EFTA-landenes faste komité og EØS-komiteen. Han har mastergrad i internasjonal politikk fra Paul H. Nitze School of Advanced International Studies ved Johns Hopkins University.
I 2022 ble han valgt til nestleder i Miljøpartiet De Grønne i Oslo.
Fra 1980 til 1984 deltok Frisvold på det norske fektelandslaget, som tok 11.-plass under Sommer-OL 1984 i Los Angeles.
Han er nevø av generalløytnant Paal Frisvold.
Bruce Mansfield kullkraftverk
Bruce Mansfield kullkraftverk er et kullkraftverk i Beaver County ved Ohio River, i delstaten Pennsylvania i det østlige USA. Det har en installert produksjonskapasitet på 2 505 – 2 741 MW, fordelt på 3 like store blokker/turbiner. Operatør er First Energy Inc.
Anlegget ble bygget ut i årene 1975–1980. Brenselkilden er bitumenøst kull. Utslippene av CO2 i 2007 var totalt 17,4 mill tonn.
Montegiardino
Referanser
¨
Skule Torsteinsson
Skule Torsteinsson (norrønt Skúli Þórsteinsson) var en islandsk skald på 1000-tallet. Han var sønnesønn av den strie skalden Egil Skallagrimson og tilknyttet hirden til ladejarl Eirik Håkonsson i Trøndelag. En kort opptegnelse av livet hans blir gitt i avslutningen av farfarens saga, Egils saga:
Skule har også en mindre andel i Gunnlaug Ormstunges saga hvor han introduserer skalden Gunnlaug Ormstunge for Eirik jarl. Skáldatal lister dem begge som hirdskalder for jarlen. Med tanke på farfarens strider med sønnene til Harald Hårfagre er det ikke vanskelig å forstå at Skule knyttet seg til Eirik jarl.
Noen få fragmenter fra Skules skaldekvad er blitt bevart for ettertiden. Snorre Sturlason i Olav Tryggvasons saga siterer to vers hvor Skule husker tilbake på sin deltagelse i slaget ved Svolder:
Fire andre fragmenter som synes å komme fra samme kvad blir også sitert i Skáldskaparmál av Snorre. Kvadet ble diktet da Skule var blitt gammel og lot minnet dvele ved sin ungdoms tid i krig.
Bevis
Bevis brukes i flere sammenhenger:
Tickhill-festningen
Tickhill-festningen var en borg i Tickhill ved grensen mellom Nottingham og West Riding of Yorkshire i England. Den var en betydelig festning i Rikard I av Englands tid, og siden under regimet til kong Johan av England inntil den ble revet i 1648.
Tidlig historie
Festningen begynte på 1000-tallet under navnet som mange andre normanniske festninger, bygd opp av tømmer med en jordvoll, en type som på engelsk karakteriseres som «motte and bailey». Den ble kalt Blythe Castle og ble reist av Roger de Busli, en betydelig jordeier som i henhold til Dommedagsboken holdt 174 gods i Nottinghamshire på land som ble gitt til ham av Vilhelm Erobreren. Borgen ble med hensikt reist ved grensen mellom Nottingham og Yorkshire da Roger hevdet autoritet i begge områder. Etter en beleiring i 1102 la Robert Bloet til ytterligere en borgmur som voll rundt festningen – den første delen som ble bygd i stein.
Fra 1151 til 1153 ble festningen holdt av Ranulph de Gernon, 2. jarl av Chester før han døde av forgiftning. I 1180 begynte byggingen av et rundt, eller med 11 kanter, borgtårn på toppen av festningen av Henrik II av England. Den ble fullført i 1192 med en bro av stein og et kapell konstruert av Eleanora av Aquitaine.
Besatt av Johan av England
I 1189 ble landet rundt Tickhill gitt til prins Johan av England av hans bror kong Rikard I av England, skjønt festningen fortsatt ble holdt av kongen selv, sammen med festningene Launceston Castle, Rougemont Castle, Exeter, Gloucester Castle og Nottingham Castle, da Rikard klokelig ikke stolte på Johans lojalitet mens han selv var utenlands på det tredje korstog. Hans mistanke var velbegrunnet etter at Johan tok kongedømmet i 1191 fra William Longchamp, Rikards valgte regent. Sammen med Windsor Castle, var Tickhill-festningen Johans viktigste festninger for å beskytte seg mot en antatt invasjon av Filip II August av Frankrike.
Tickhill og Nottingham ble Johans siste skanser under kommando av Robert de la Mare, og ble beleiret av Hugh de Puiset i 1194, og forsvarerne holdt inntil de hørte at kong Rikard var kommet tilbake til England. Etter å ha fått tillatelse fra Hugh sendte de to riddere for å finne ut direkte om Rikard faktisk hadde kommet, og ridderne tilbød øyeblikkelig å gi festningene tilbake til kongen. Rikard nektet og sa at han ville kun akseptere en overgivelse uten vilkår da ridderne forhandlet da de var kommet tilbake. De tilbød å overgi festningen til Hugh de Puiset i bytte for at forsvarernes liv ble spart.
I 1321 ble festningen beleiret uten hell av Thomas Plantagenet, 2. jarl av Lancaster, under et opprør mot kong Edvard II av England.
I 1372 ble det gitt til John av Gaunt av Edvard III av England i bytte for jarldømmet Richmond. Festningen forble en besittelse av hertugdømmet Lancaster fram til i dag.
Den engelske borgerkrig
I 1540 var festningen havnet i dårlig forfatning, den ble leid i 1612 av sir Ralph Hansby, som fikk den reparert og befestet. I løpet av den engelske borgerkrigen forble festningen lojal til kronen med major Monckton i ledelsen etter at sir Ralph døde i 1643. Året etter marsjerte John Lilburne og 200 dragoner fra jarlen av Manchesters hær mot Tickhill og aksepterte festningens overgivelse den 26. juli. Festningen ble revet i 1648 for å forhindre at den ble benyttet i framtiden.
I dag
Etter borgerkrigen bygde familien Hansby et større hus her som inneholdt den befestede normanniske vakthuset og kan ha benyttet deler av den gamle hallen. Stedet til borgen er i dag en del av hageanlegget. Festningen og ruinene er i dag fortsatt eid av hertugdømmet Lancaster og er åpent for offentligheten en dag i året.
Mewtwo
Mewtwo er en av verdens mest kjente pokémon og er nummerert som nummer 150 i Pokédex. Mewtwo hadde en av hovedrollene i den første Pokémon-filmen. Mewtwo er egentlig ikke en naturlig pokémon. Den ble lagd som en kopi av hovedfienden dens, Mew av Team Rocket. Mewtwo er en psychic-type (synsk) pokémon. Navnet «Mewtwo» kommer fra mew, som er lyden katter lager, og two, som betyr to, og det skiller den fra Mew.
Bom Jesus do Oeste
Bom Jesus do Oeste er en kommune i delstaten Santa Catarina i sørregionen av Brasil.
András Simon
András Simon (født 30. mars 1990 i Salgótarján) er en ungarsk fotballspiller som for tiden spiller for Liverpool FC sitt reservelag. Han ble signert fra den ungarske klubben MTK etter sesongslutt i 2007, sammen med klubbkamerat Krisztian Nemeth. Simon har spilt for Ungarns U-17 og U-19 landslag.
Blåhai
Blåhai (Prionace glauca) er en hai i familien blinkhinnehaier. Den har spiss snute, lange brystfinner, og kan bli 3–4 m lang. Den er sjelden å finne i norske farvann.
Opdal
Opdal er navn på en tidligere selvstendig kommune i Buskerud gjennom 31 år.
Opdal ble skilt ut som egen kommune fra Nore 1. januar 1901 og hadde da 1 429 innbyggere.
Ved kongelig resolusjon av 22. januar 1932 ble kommunens navn endret fra Opdal til Uvdal. Tidligere Opdal er i dag en del av Nore og Uvdal kommune.
Kommunal vei 1046 (Hjelmeland)
Veien har blitt omklassifisert fra fylkesvei 635. Røgelstadvegen var også del av fylkesveien.
Leif Ove Andsnes’ diskografi
Siden Leif Ove Andsnes debuterte på plate i 1987 har han medvirket på følgende album:
Suwałki
Suwałki (tysk Suwalken, ) er en by nordøst i Polen. Byen ligger i det vestlige Podlasie (Podlasie voivodskap). Elven Czarna Hańcza renner gjennom byen. Avstanden i rett linje mellom byene Suwałki og Oslo er 1023 km, til Warszawa er det 308 km.
Byen hadde 69 275 innbyggere pr. mars 2014. På 1920-tallet hadde byen 17.000 innbyggere. Byen hadde på 1950-tallet 13.000 innbygger. Det var harde kamper ved byen under første verdenskrig og den ble sterkt ødelagt under andre verdenskrig.
Selv om den første omtale av Suwałki kommer fra 1688, var det først i 1720 at kongen av Polen, August II, ga byen kommunale rettigheter.
Etter den tredje delingen av Polen i 1795 ble Suwałki annektert av Preussen. I årene 1807-1815 var byen en del av det polske Hertugdømmet Warszawa.
Byen var sentrum for Guvernementet Suvalki i Kongress-Polen på 1800-tallet (fra 1815), som var en del av det Russiske keiserdømmet.
Suwałki kom tilbake til Polen i 1919 og 1920 (på grunn av den polsk-sovjetiske krig vunnet av polakkene), som gjenvunnet uavhengighet i 1918. I 1931 hadde Suwałki en befolkning på 21 957, hvorav 71 % var polakker, 26 % jøder og 3 % andre.
I dag er Suwałki etnisk veldig homogen. Byen er bebodd av nesten 70 000 mennesker, inkludert 99 % av polakker og bare 1 % av resten.
Brunner Island kullkraftverk
Brunner Island kullkraftverk er et kullkraftverk på vestbredden av Susquehanna River i York County, delstaten Pennsylvania i det østlige USA. Det har en installert produksjonskapasitet på 1559 MW, fordelt på 3 blokker / turbiner. Operatør er PPL Generation Co.
Łomża
Łomża er en by i nordøst Polen. Byen ligger i det vestlige Podlasie (Podlasie voivodskap). Elven Narew renner gjennom byen. Avstanden i rett linje mellom byene Łomża og Oslo er 1063 km, til Warszawa er det 127 km.
Brunner Island kullkraftverk
Anlegget ble bygget ut i årene 1961–1969. Brenselkilden er bitumenøst kull. Utslippene av CO2 i 2007 var totalt 9,118 mill. tonn.
Łomża
Byen hadde 62 674 innbyggere pr. mars 2014.
William Gilbert
William Gilbert eller William Gylberde (født 24. mai 1544 i Colchester i England, død 10. desember 1603) var en engelsk lege og fysiker. Han var lege for både Elisabeth I og Jakob I. Han gjorde flere gjennombrudd ved sin forskning særlig knyttet til magnetisme.
Liv og virke
Han ble født i en relativt velstående familie i Colchester og fikk utdanning ved St. John's College i Cambridge.
Etter avslutta medisinstudier åpna han praksis i London. Han ble medlem og seinere (fra 1600) president i Royal College of Physicians – det organet som regulerte medisinpraksis i London og omegn. I 1600 publiserte Gilbert verket De Magnete, Magneticisque Corporibus, et de Magno Magnete Tellure (Om magneten og magnetiske legemer, og om den store magneten Jorda), som raskt ble et standardverk over hele Europa om elektriske og magnetiske krefter. I dette verket beskriver han sine eksperimenter med en kuleforma magnet, som han ga betegneslen terrella.
Til tross for at europeere i lang tid hadde foretatt lange sjøreiser over åpent hav, var kunnskapene om magnetisme dårlige, og Gilberts funn fikk stor praktisk betydning. Gilbert utførte eksperimenter over en rekke tradisjonelle forestillinger om magnetisme, og viste at det meste ikke stemte med virkeligheten. En utbredt oppfatning innafor vitenskapen var at det var Polarstjernen som fikk krystaller av magnetjernstein til å orientere seg når de ble lagt på en vannflate. Gilbert var en av de første som utførte virkelige naturvitenskapelige eksperimenter – til forskjell fra tidligere tiders naturfilosofer – og banet på den måten veg for moderne naturvitenskap.
De Magnete kom på samme tid som Nikolaus Kopernicus arbeidet med en revisjon av kosmologien, og både Copernikus, Galileo Galilei og Johannes Kepler dro nytte av Gilberts eksperimenter.
Gilbert var den første som trakk et klart skille mellom magnetisme og raveffekten, det vil si statisk elektrisitet. Den siste kraften gav han navnet elektrisitet, etter det greske ordet for rav – elektron.
Gilbert levde hele livet ugift. Han døde av byllepest.
Pusthume publikasjoner
Flere av Gilberts upubliserte og ufullendte verk ble utgitt i 1651 av hans yngre halvbror under tittelen De Mundo Nostro Sublunari Philosophia Nova (Ny filosofi om vår jord under månen). Dette var imidlertid et verk som fikk liten innflytelse.
Oppkalling
Enheten for magnetisk potensialdifferens, gilbert (Gb), er oppkalt etter William Gilbert.
Kaldafjellet
Kaldafjellet er et fjell i Suldal kommune i Rogaland og Bykle kommune i Agder. Den nest høyeste toppen på 1 452 moh utgjør grensepunkt mellom Rogaland og Agder. Den høyeste på 1 480 meter over havet ligger i Rogaland noe lenger vest, og er det 18. høyeste fjellet i fylket av fjellene med primærfaktor på minst 50 meter.
Fiorentino
Fiorentino er en av ni kommuner eller «castelli» i San Marino. Den har 2,528 innbyggere (februar 2014).
Franz Vranitzky
Franz Vranitzky (født 4. oktober 1937 i Wien) er en østerriksk sosialdemokratisk politiker som var Østerrikes kansler fra 1986 til 1997.
Vranitzky mottok Karlsprisen i 1995 og ble i 1996 hedret med storkors av Den Kongelige Norske Fortjenstorden.
Bom Retiro
Bom Retiro er en kommune i delstaten Santa Catarina i sørregionen av Brasil.
Langvann (Nordmarka)
Langvann (342 moh) er en innsjø i Nordmarka beliggende dels i Nittedal og dels i Oslo. Første matstasjon i Holmenkollen skimaraton er lagt hit etter en relativt kraftig oppstigning fra Hakadal.
Xico (México)
Xico er en by i delstaten México i Mexico. Den er administrativt senter for kommunen Valle de Chalco Solidaridad.
Nyseryllik
Nyseryllik (Achillea ptarmica) er en 20-60 cm høy flerårig urteplante i kurvplantefamilien. Nyseryllik har færre, men større korger enn vanlig ryllik. Hver korg har 10-14 hvite kantkroner. Bladene er hele og fint sagtakkede.
Etymologi
Navnet ryllik kommer fra lavtysk roleke som henspiller på at bladene ruller seg sammen i tørke. Det latinske achillea kommer fra den greske mytologiske helt Akilles som ifølge sagnet leget sine soldaters sår med ryllik. Ptarmica kommer fra det greske ptairo som betyr å nyse.
Utbredelse
Planten er en eurasisk art som opprinnelig ble innført i Norge som hageplante på 15-1700-tallet. Fra ca. 1900 finnes flg. beskrivelse av utbredelsen: ”Viltvoxende hist og her i lavlandet, omtrent til Polarcirkelen.” Planten er nå observert opp til over 1200 moh. på sørvestlandet og har etter hvert spredt seg over hele landet. Vanlig, men ikke i så stort antall som vanlig ryllik. Nyseryllik trives godt i grøfter og på fuktig, dårlig drenert jord.
Bruk og nytte
I likhet med sin nære slektning, ryllik, inneholder nyseryllik bitterstoffer som, blant annet achillein, som har gitt uttrekk av planten aromatiske og medisinske egenskaper. Det brukes blant annet i enkelte krydderbrennevinsorter. Enkelte steder har den også vært brukt som te. Rota av nyseryllik har tidligere vært tørket og knust, og brukt til snus eller nysepulver – derav også navnet på planten.
Eddystone kraftverk
Eddystone kraftverk er et varmekraftverk i Delaware County, delstaten Pennsylvania i det østlige USA. Det har en installert produksjonskapasitet på 1 480 MW, fordelt på 4 omtrent like store blokker / turbiner. Operatør er Exelon Power Corp.
Kid Down
Kid Down er et svensk pop-punk-band, startet i Åmål i 2002. Bandet har gitt ut tre album, The Noble Art of Irony (2007), I Want My Girlfriend Rich (2008) og Murphy's Law (2010), samt tre EP-utgivelser. Bandet har gjort Europaturnéer med internasjonale artister som Fall Out Boy og Taking Back Sunday, og vant i 2007 MySpace-prisen i Rockbjörnen Music Award.
Eddystone kraftverk
Anlegget ble bygget ut i årene 1960–1976. Brenselkilden er bitumenøst kull, naturgass og olje.Utslippene av CO2 i 2007 var totalt 4,128 mill. tonn.
Jarl av Norfolk
Jarl av Norfolk er en engelsk adelstittel som har blitt opprettet flere ganger. I det 12. og 13. århundre hadde Bigodslekten tittelen, og senere gikk den til Mowbrayslekten, som fortsatt har den som subisidiær tittel.
Ettersom Bigodslekten nedstammet i kvinnelig linje fra William Marshal, 1. jarl av Pembroke arvet de også embetet Earl Marshal, som i dag innehas av hertugen av Norfolk.
De nåværende opprettelsen er den femte, og ble opprettet i 1644 for Thomas Howard, 21. jarl av Arundel, som var arving til hertugdømmet Norfolk. Hertugtittelen hadde blitt inndratt i 1572, men i 1660 ble den tredje jarlen av Norfolk elevert til hertug ved Restaurasjonen.
Femte opprettelse - 1644
For senere jarler av Norfolk, se hertug av Norfolk, tredje opprettelse.
Aura Noir
Aura Noir er et norsk black- og thrash metal-band fra Oslo. Bandet er kraftig inspirert av thrashmetalband som Slayer, Sodom og Kreator, noe som blant annet fremkommer ved at flere av deres låter har blitt dedisert til bandene. Låttekstene deres omhandler blasfemi og død.
Historie
Bandet ble formet i 1993 av Carl-Michael «Aggressor» Eide og Ole Jørgen «Apollyon» Moe. De utgav to demoer før de ga ut EPen Dreams Like Deserts i 1995. I 1996 ble gitaristen Rune «Blasphemer» Eriksen medlem. Sammen gav de tre ut debutalbumet Black Thrash Attack i 1996.
I 2004 var bandet de første til å bli signert av plateselskapet Tyrant Syndicate Productions, et datterselskap av Peaceville Records drevet av Ted «Nocturno Culto» Skjellum og Fenriz (begge fra Darkthrone). Bandet ga så ut sitt tredje studioalbum, The Merciless, med gjesteartistene Roger Rasmussen og Fenriz, begge som vokalister.
Bandet hadde en pause sent i mars 2005 grunnet at «Aggressor» hadde vært i en ulykke der han skal ha falt ti meter fra et vindu. I mars 2006 offentliggjorde «Aggressor» på radioprogrammet Tinitus at han ville komme til å sitte i en rullestol resten av livet.
Til tross for denne motgangen fortsatte bandet å spille inn nytt materiale som til slutt resulterte i deres fjerde studioalbum Hades Rise i 2008. Bandet ble nominert til Spellemannprisen 2018 i klassen metal for albumet Aura Noire.
Konserter og festivaler
Aura Noir har opptrådt på flere kjente festivaler og blant annet spilt på Inferno 2005 og Hole in the Sky i 2001 og 2004.
Slaget om København (1807)
Slaget om København, også kjent som Københavns bombardement eller det andre slaget om København, fant sted under Napoleonskrigene og varte fra 16. august til 5. september 1807. Slaget endte med britisk seier, og hele den dansk-norske flåten falt i britiske hender. Slaget er siden kjent som «flåteranet». Britene brakte i oktober 1 linjeskip, 15 fregatter og 7 brigger med tilbake til Storbritannia som pant. Det var britene som vant slaget.
Angrepet på Københavns red i 1801 regnes som det første slaget om København.
Bakgrunn
Allerede tidlig i Napoleonskrigene oppstod en utvikling hvor Danmark-Norge kom i konflikt med Storbritannia og Irland, og ble drevet inn i en allianse med Russland og senere med det revolusjonære Frankrike. Danmark-Norges hovedmål var å sikre nøytral adgang til både britiske og europeiske markeder for den store handelsflåten. Helstaten inngikk «nøytralitetsforbund» med Russland i 1773 (mot Sverige), og igjen i 1780 og 1800, for å forhindre svensk eller britisk enekontroll og sanksjoner overfor østersjøhandelen. For å sikre nøytralitetsvakt lot Danmark-Norge handelsflåten bli eskortert av den betydelige, norskbemannede marinen. Storbritannia anså dette som en trusel mot sine handelsinteresser og svarte med å angripe den dansk-norske marinen i 1801 og både den danske og russiske marinen i 1807.
Den danske kronprinsen holdt døren åpen for forbund med Storbritannia, men utenrikspolitisk ubesluttsomhet og britiske maktdemonstrasjoner drev trolig danskene lengre inn i forbundet med Frankrike. Dansk politikk gikk ut på å sikre kontrollen over de danske stredene gjennom en usvikelig allianse med det mektige Russland, for å hindre en russisk-svensk forståelse hvor Sverige avsto Finland mot å bemektige seg Norge. Følgen av denne linjen var at militære maktdemonstrasjoner fra britisk side i Østersjøen ville måtte møtes med danske militære mottiltak, som russisk alliert og fremskutt forsvarslinje for dansk-russiske interesser. Britene foretok en slik maktdemonstrasjon mot den danske konvoifarten i juli 1800, og den danske utenrikspolitiske kurs ble ytterligere beseglet da Frankrike og Russland uventet inngikk fred og allianse mot Storbritannia i januar 1801. Danmarks mangeårige hovedallierte i Østersjøen gikk dermed inn på fransk side i krigen mot Storbritannia, og den danske regjering anså fortsatt allianse og fransk seier i krigen som den eneste garanti for å beholde Norge og helstaten. Dansk utenrikspolitikk ble ytterligere låst i desember 1801 da britene først lokket danskene med avtaler våren 1801, og deretter i desember truet med krig dersom Danmark-Norge ikke gikk ut av nøytralitetsforbundet med Russland.
Ved freden i Tilsit i 1807 avtalte Napoleon og tsaren at Russland skulle få Danmark-Norge med i kontinentalblokaden av Storbritannia, og lukke sine havner for britiske skip. De påfølgende årene utøvde Russland en pågående politikk for kontroll med handelen i Østersjøen, gjennom å tvinge Sverige og Danmark med i et nøytralitetsforbund rettet mot Storbritannia. Kronprins Frederik anså Russland som en stadig mer nødvendig garantist for nøytralitet og adgang til alle parters markeder for den store dansk-norske handelsflåten. Sett fra britisk side var Danmark av stor geostrategisk betydning ved stredene og inngangen til Østersjøen, og den store dansk-norske krigsflåten måtte for all del ikke falle i Napoleons hender. Mens Danmark-Norge valgte alliansen med Russland og Frankrike mot Storbritannia, forble Sverige lojal ved Storbritannias side og befant seg utover 1808 i økende grad i krig med helstaten – sjømilitært i Østersjøen og Kattegat, og landmilitært gjennom stadige anfall inn i Norge. En spansk-fransk hjelpehær var under oppsetting på vei til Jylland, med planer om å angripe Sverige ved landgang i Skåne. Storbritannia sendte en sterk flåte mot København for å overtale den danske statsledelsen til å inngå et forbund med britene, men forlangte samtidig at hele orlogsflåten skulle settes i pant som garanti.
Britene møtte kronprins Frederik i Kiel i august 1807 med forgjeves krav om utlevering av den danske krigsflåte på 15 linjeskip, 15 fregatter og 7 brigger. Den regjerende danske kronprins valgte å avvise forhandlinger, for derved å vinne tid for alternative utfall. Hovedalternativet var nok fortsatt at Danmark-Norge vendte Frankrike og Napoleon ryggen, og fikk Storbritannia og Sverige som hovedalliert. I august 1807 innledet britene et angrep på København med 13 linjeskip og 26.000 soldater, og innledet 2. september et bombardement av København by for å tiltvinge seg flåten. Den 7. september var mange hus i byen utbrent, og den danske general Heinrich Ernst Peymann valgte å overgi både København by og flåten til den britiske admiral James Gambier. Britene kunne da seile bort med 15-16 linjeskip, 10 fregatter, 5 korvetter og en rekke andre skip som krigsbytte. Samtidig beseglet britene den viktige alliansen med Sverige gjennom å gi støtte til svenskenes ønske om å underlegge seg Norge.
Beleiring
Da britene kom seilende til København i august 1807, lå størstedelen av den dansk-norske flåten i opplag. Den britiske forhandleren Francis Jackson forsøkte å innlede samtaler med den danske kronprins Fredrik, men denne unndro seg diplomatiske samtaler og prioriterte å reise til Kiel med sin syke far, Kristian VII. Til tross for tradisjoner fra 1660, da kongen ble i sin hovedstad under svenske angrep, overlot regjerende kronprins hovedstaden og orlogsflåten til sin skjebne. En eldre offiser som aldri hadde ført noen ledende kommando, ble utnevnt til Københavns kommandant. Det var Ernst Peymann, mens kommandør Steen Bille skulle forsvare byen fra sjøsiden. Instrukser om å senke orlogsflåten i tilfelle britisk okkupasjon tok kronprinsen seg ikke tid til, men kongehusets arvesølv fikk man fjernet fra en av byens kirker.
Den 16. august gikk britene i land ved Vedbæk, og snart slo de en halvsirkel rundt København med overlegne tropper. Alt dette skjedde uten motstand fra dansk side, for hovedhæren lå forlagt ved grensa mot Tyskland i sør, med front mot Napoleon. Både 1. og 2. september sendte britene oppfordring til Peymann om å overgi flåten, men Peymann svarte at det ikke lå i hans makt – en så stor avgjørelse måtte kongen ta.
Bombardementet begynte klokken halv åtte den 2. september, både med skipskanoner og congreveraketter. Bombardementet varte i tolv timer, men ble gjenopptatt klokken 18:00 den 3. september, og varte til åtte om morgenen 4. september. Mange bygninger strøk med, blant dem Vor Frue kirke, mens Rundetårn med universitetsbiblioteket ble reddet etter iherdig innsats fra soldater eller folk fra Holmen, hvor marinens verft lå. Til det danske traume som det britiske angrepet utløste, hørte propagandamyten om at over 2000 mennesker ble drept under bombardementet. I realiteten var tallet sivile ofre lavt. Dette ble forskningsmessig belagt først etter år 2000 og publisert til 200-årsmarkeringen i 2007.
Bombardementet ble gjenopptatt den 5. september, og innbyggerne i København forlangte kapitulasjon. Da situasjonen var håpløs, og byen var omringet, valgte byen kapitulasjon. Den 6. september ble kapitulasjonen undertegnet, og britene fikk en måned på seg til å gjøre flåten seilklar. I slutten av oktober seilte britene avgårde med hele den dansk-norske orlogsflåten: 17 linjeskip, 17 fregatter og andre større seilskip, og 16 mindre skip, samt 26 kanon- og rofartøyer og 96 transportskip lastet med alle slags krigsforråd.
Med flåtens tap opphørte det danske maktmiddel som hadde kontrollert sjøterritoriet og forbindelsen til Norge. Det hører med til de tidligere generasjoners nasjonsbygging, også i Norge, å kalle denne flåten «dansk-norsk», men den var danskekongens grep på sitt underordnete biland, Norge. Norske sjøgutter ble tvangsutskrevet til orlogsflåten i alle generasjoner, men motsatte seg det ofte, og flyktet gjerne fra landet for å slippe orlogstjenesten. Det var spesielt Nederland som var regnet som alternativ, der mange norske sjøgutter kunne finne god hyre på hollandske skip, mens jentene ofte tok tjeneste i land. Det er sagt av norske kulturhistorikere, som Ludvig Daae, at hele byer av innvandrete nordmenn fantes i Nederland på 16- og 1700-tallet. Jørgen Bjelke påpeker i sin krigshistoriske biografi at det nesten ikke fantes menn langs kysten som han kunne få mobilisert til hæren.
Etter kronprins Fredrik beslutning om krig mot Storbritannia havnet Norge i en to-frontssituasjon, med krig både mot sin hovedhandelsforbindelse, Storbritannia, og ved neste årsskifte også mot Sverige, da Fredrik erklærte dem krig. Det eneste middel man hadde til forsvar, var et fåtall kystfort og en improvisert roflotilje, som besto av kanonsjalupper og kanonjoller utbygd i høyt tempo. Etter noen år fikk man også 8 orlogsbrigger under seil, nesten alle var sendt opp fra Danmark. For å lese mer om oppbyggingen av den norske marinen, se den norske marinen 1807–1890.
Mariusz Lewandowski
Mariusz Lewandowski (født 18. mai 1979 i Legnica) er en polsk fotballspiller som spiller midtstopper på den ukrainske fotballklubben Sjakhtar Donetsk. Han spiller også defensiv midtbane, og hans styrker på banen er utholdenhet, luftstyrke og hans fysiske styrke.
Han var med i troppen til fotball-VM i Tyskland 2006, og han var en svært viktig brikke for det som kvalifiserte seg for EM i fotball 2008.
Jesper Tørring
I 1971 satte han dansk rekord i lengde med 7,80 m, en rekord som ikke ble slått før i 2003. Han var dansk mester i lengde hvert år 1967–1977, dansk mester i høyde 1972–79 (bortsett fra 1974) samt mester på 110 meter hekk 1971–1977 (bortsett fra 1972).
TV1
TV1 er navnet på flere eksisterende og nedlagte TV-kanaler.
Jon Macken
Jonathan Macken (født 7. september 1977 i Manchester, England) er en irsk landslagsspiller i fotball som har spilt for sju engelske klubber. Han spiller nå for Derby County i Premier League.
Macken har spilt 1 landskamp for.
Klubblag
I februar 2002 kjøpte Manchester City Macken for £5 000 000. Han debuterte for City 8. mars 2002 da de slo Bradford City 2-0 i en ligakamp. Macken ble byttet inn i denne kampen i det 80. spilleminutt og i det 90. spilleminutt scoret han sitt første mål the Sky Blues da han la på til 2-0. På sine 8 ligakamper i siste del av 2001/02-sesongen laget han 5 ligamål for City. I 2002/03-sesongen ble det ingen ligamål på 5 ligakamper, mens han den neste sesongen scoret 1 mål på 15 ligakamper. I hans siste sesong, 2004/05-sesongen, for klubben fra Manchester ble det 1 ligamål på 23 kamper.
Sommeren 2005 gikk han for et ukjent beløp til Crystal Palace, og han debuterte for Palace 6. august 2005 da de tapte 2-1 for Luton Town i en ligakamp. Hans første nettkjenning for the Eagles kom 15. oktober 2005 da Palace vant 4-1 over Coventry City i en ligakamp. Totalt ble det 2 ligamål på 24 kamper for Macken i 2005/06-sesongen. Etter å ha spilt 2 ligakamper for Palace i starten på 2006/07-sesongen skrev han under på et låneopphold hos Ipswich Town i september 2006. Han debuterte for Ipswich 9. september 2006 i en ligakamp mot Southampton, mens hans første mål for the Tractor Boys kom 17. oktober 2006 i en ligakamp mot hans gamle klubb, Preston North End. Etter å ha laget 3 ligamål på 14 kamper vendte han tilbake til Crystal Palace i januar 2007.
Den 31. januar 2007, på overgangsvinduets siste dag, gikk Macken gratis til Derby County. Han spilte sin første kamp for Derby den 10. februar 2007 da klubben spilte 2-2 mot Hull City i en ligakamp. Totalt spilte han 8 ligakamper og 3 andre obligatoriske kamper for Derby i siste del av 2006/07-sesongen. I starten på 2007/08-sesongen fikk han ikke noen obligatoriske kamper for Derby County, og han valgte derfor å takke ja til en låneavtale med Barnsley i november 2007. Han debuterte for the Tykes den 3. november 2007 i en ligakamp mot Preston, mens hans første mål for Barnsley kom 22. desember 2007 da de tapte 3-2 for Bristol City i en ligakamp. Etter å ha scoret 3 mål på 11 kamper for klubben fra South Yorkshire vendte han tilbake til Derby County den 27. desember 2007.
Landslag
Jonathan Macken debuterte på det irske landslaget den 18. august 2004 da Irland spilte 1-1 mot i en vennskapskamp. Macken startet kampen på innbytterbenken, men han fikk sin debut da han erstattet Clinton Morrison i det 64. spilleminutt.
Landslagskarriere for Irland
Fotnote
Mynt
Mynt er en preget skive av metall, som ved lov har en fastsatt økonomisk verdi, slik at den kan brukes som tvangsmessig betalingsmiddel.
Jon Macken
Kilder
Headline Book Publishing, London. ISBN 978-0-7553-1664-9
Mynt
De første myntene ble preget i en naturlig forekommende legering av sølv og gull som ble kalt elektrum. Det var vekten på mynten som avgjorde verdien av den, myntene hadde en egenverdi. Senere mynter ble preget av rent gull eller sølv.
Metallverdien til kobbernikkel-myntene som er i daglig bruk er betydelig lavere enn pålydende verdi. For eksempel er metallet i den norske 5-kroningen og 20-kroningen verdt ca. 50 øre, mens metallet i 10-kroningen er verdt ca. 30 øre og kronestykket ca. 25 øre med dagens priser på kobber, nikkel og sink (2012). Når det gjelder mynter av edle metaller derimot, er metallverdien vanligvis langt større enn pålydende verdi. Den amerikanske Silver Eagle for eksempel som er en gangbar mynt i USA, har pålydende verdi $ 1, mens sølvet den består av er verdt 30 ganger så mye.
Mynter slik vi kjenner dem, ble første gang preget i oldtidsriket Lydia rundt 600 f.Kr.
Fritidsinteressen omkring mynter kalles myntsamling eller numismatikk.
Krister Olsen
Krister Olsen (født 22. september 1970) er en norsk journalist og redaktør.
Olsen har jobbet som journalist i aviser som Aftenposten, Dagbladet, Hitra-Frøya, Avisa Trondheim og Forsvarets forum. Han var deretter redaktør i lokalavisa Trønderbladet i ti år (2004-2014) før han i 2015 ble ansatt som kommunikasjonsrådgiver for Trondheim kommune.
Olsen ble født i Stockholm, men er oppvokst på Hitra. Han har siden vært bosatt på Tiller i Trondheim.
Søren Anton Wilhelm Sørenssen
Søren Anton Wilhelm Sørenssen (født 22. august 1793 på Strømsø, død av kolera 28. juni 1853 i Christiania) var en norsk politiker. Han var stortingspresident i flere perioder fra 1830 og statsråd og sjef for Justisdepartementet 1848–53.
Sørenssen ble student ved Københavns Universitet i 1812 og tok juridisk embetseksamen ved universitetet i Christiania i 1816. 1822–39 virket han som høyesterettsadvokat i Christiania, hvor han ble kjent for sin veltalenhet. I 1827 var han aktor i riksrettssaken mot statsråd Jonas Collett.
Han representerte Christiania på Stortinget mellom 1830 og 1845 og fungerte i 1830 og 1833 som president i Odelstinget. Fra 1830 var han også stortingspresident i flere perioder; på den tiden valgte Stortinget flere likestilte presidenter som vekslet på å ha vervet. I 1836 ledet han Stortingets forhandlinger i anledning av de skritt Stortinget tok på grunn av den brå oppløsningen. Under den påfølgende riksrettssaken mot statsminister Løvenskiold førte han aktoratet.
Sørenssen ble i 1839 sorenskriver i Aker og ble i 1848 utnevnt til statsråd som sjef for Justisdepartementet. Han døde i 1853 som følge av Kolerapandemien 1839–1856.
Kolbu KK
Historikk
14. februar 1906 ble Kolbu IL stiftet.
1. desember 1935 ble IL Kolbukameratene stiftet.
I 1992 ble Kolbu/KK Fotball stiftet som en samarbeidsklubb for fotballen i bygda.
9. mars 2020 ble det vedtatt fusjon mellom IL Kolbukameratene og Kolbu IL, samt Kolbu/KK Fotball.
22. juni 2020 ble det vedtatt at idrettslaget skulle hete Kolbu KK.
Kolbuplassen
Kolbuplassen ligger langs med Lena-elva og Narumsvegen. Anlegget har klubbhus, to fotballbaner og en lysløype som forbinder anlegget med Kolbu skole. Kolbuplassen har også ett nærmiljøanlegg med blant annet sandvolleyballbane og fotballgolf.
KK-plassen
Også kalt Sausletta ligger langs Lena-elava i den yttre delen av Kolbu. Anlegget har klubbhus, håndballbane, klatrevegg, to fotballbaner med flombelysning og skistadion med lysløype.
Slettumsbakken
Slettumsbakken er ett rekruteringsanlegg for hopp og har en K-19 og en K-10 bakke samt ei varmebu.
Bombinhas
Bombinhas er en kommune i delstaten Santa Catarina i sørregionen av Brasil.
Marshall gasskraftverk
Marshall gasskraftverk er et varmekraftverk i Marshall County i Kentucky, USA. Anlegget har en installert produksjonskapasitet på 742 MW, fordelt på 8 like store turbiner. Operatør er energiselskapet Tennessee Valley Authority.
Kraftverket stod ferdig utbygd i 2002. Brenselkilden er naturgass, bare subsidiært brukes fyringsolje.
Åmfoss bru
Åmfoss bru er ei steinhvelvbru over Nidelva. Brua ligger i Åmli sentrum i Åmli kommune i Agder. Den ble bygd i 1918, og har en lengde på 135 meter, med to spenn, lengste spenn er på 41 meter og det tredje lengste i sitt slag i Norge. Den er en del av fylkesvei 278.
Åmfoss bru omtales som verneverdig i Nasjonal verneplan for veger, bruer og vegrelaterte kulturminner og er listeført hos Riksantikvaren.
Hullsleiv
Eldre hullsleiver har vært laget av tre eller metall, men i nyere tid lages de og i plast. Om metalløser med stort dypt blad med perforert bunn brukes gjerne betegnelsen dørslag.
Noen synonymer: Hølsleiv, høløse, kjuksleiv, sasspon. Betegnelsen fiskespade er brukt både om flate, runde hullsleiver til å ta fisk opp av kokevannet og om perforerte serveringsspader for fisk.
Anders Mårtensson
Anders Mårtensson (født 17. februar 1893, død 17. juli 1973) var en svensk rytter som deltok i de olympiske leker OL 1920 i Antwerpen. Mårtensson vant en olympisk bronsemedalje i hestesport under sommer-OL 1920 i Antwerpen. Han var med på det Svenske laget som kom på tredjeplass i lagkonkurransen i voltige bak Belgia og Frankrike. De andre på det svenske laget var Carl Green og Oskar Nilsson. I den individuelle konkurransen i voltige ble Mårtensson nummer femten.
Conemaugh kullkraftverk
Connemaugh kullkraftverk er et kullkraftverk i Indiana County, delstaten Pennsylvania i det østlige USA. Det har en installert produksjonskapasitet på 1 711 MW, fordelt på 2 like store blokker / turbiner. Operatør er Reliant Energy Inc.
Litteraturfrämjandets stora romanpris
Litteraturfrämjandets stora romanpris er en svensk litteraturpris som ble utdelt av Boklotteriet mellom  og.
Haing S. Ngor
Haing S. Ngor (født 22. mars 1940 i Samrong Young i Kambodsja, drept 25. februar 1996 i Los Angeles i California i USA) var en kambodsjansk-amerikansk skuespiller. Han er best kjent for å ha portrettert Dith Pran i filmen Dødsmarkene fra 1984, som han vant en Oscar for.
Haing S. Ngor hadde kambodsjansk mor og kinesisk far. Han var utdannet lege og jobbet som kirurg og gynekolog i Phnom Penh inntil 1975, da Pol Pots Røde Khmer inntok byen. Som etnisk kineser var han utsatt for forfølgelse, og han måtte holde både sin utdannelse og til og med det faktum at brukte briller skjult. Han og hans familie ble deportert fra Phnom Penh, i likhet med flertallet av byens to millioner innbyggere, og sammen med sin kone ble han sendt i en konsentrasjonsleir. Hans kone døde i barselseng i konsentrasjonsleiren. Selv om Haing S. Ngor var gynekolog kunne han ikke gjøre noe for å hjelpe henne, da han ville blitt avslørt og begge drept.
Etter kommunistregimets fall i 1979 jobbet Ngor som lege i en flyktningleir i Thailand. Sammen med sin niese dro han 30. august 1980 til USA. Han var ikke i stand til å gjenoppta sitt virke som lege i USA. Han giftet seg ikke igjen.
Til tross for at Haing ikke hadde noen tidligere skuespillererfaring fikk han rollen som Dith Pran i Dødsmarkene.
I 1988 utgav Ngor selvbiografien Haing Ngor: A Cambodian Odyssey, der han beskrev livet under Røde Khmers styre. Boken ble utgitt i omarbeidet form med tittelen Survival in the Killing Fields.
I 1996 ble Haing S. Ngor skutt og drept av medlemmer av en kriminell gjeng utenfor sitt hjem i Chinatown i Los Angeles. Etter lanseringen av Dødsmarkene hadde han sagt til en journalist: «Hvis jeg dør nå, ok! Denne filmen vil leve i hundre år».
Dith Pran beskrev Haing S. Ngor som en tvillingsjel og med-budbringer.
Dr. Haing S. Ngor Foundation, en humanitær stiftelse, ble grunnlagt i 1997.
Etter Dødsmarkene hadde Ngor roller i enkelte andre filmer.
Dunk
thumb|Her utføres en dunk En dunk, som oftest kalt slam dunk i engelskspråklige land, er et av de mest kjente uttrykkene i basketball, og det enkleste skuddet å score for en spiller som har kvalifikasjonene som trengs. En dunk utføres ved at en spiller hopper opp over kurven, med ballen i hendene, for så å kaste ballen nedover i kurven. En dunk regnes som et vanlig skudd fra banen der to poeng blir gitt dersom skuddet er vellykket. Den første personen som brukte uttrykket slam dunk var Los Angeles Lakers-kommentatoren Chick Hearn. Før det var en slam dunk kjent som et dunkskudd eller, på engelsk, et dunk shot.
En slam dunk er det skuddet i basketball der det er høyest sannsynlighet for å treffe. I tillegg vekker en dunk stor oppmerksomhet blant publikum. En dunk går oftest under dette navnet, men det finnes også andre begreper i tillegg til dette og slam dunk som brukes, spesielt i engelsktalende land: «Jam», «stuff», «flush», «cram», «spike» og «throw down». Dunking foregår også som ren underholdning utenom basketballkamper, da særlig i slam dunk-konkurranser. Den mest kjente av disse konkurransene er NBA Slam Dunk Contest som foregår under NBA All-Star Weekend.